Olmo de montaña

O olmo de montañaTermos esenciais de botánica, páx. 53, Universidade de Santiago de Compostela, 2004.Vocabulario forestal, páx. 126, Servizo de Normalización Lingüística, Universidade de Santiago de Compostela, 2012, tamén coñecido como ulmeiro de montaña ou lamigueiroNon confundir coas árbores do xénero Populus, tamén chamadas no Dicionario da RAG lamigueiros ou chopos negros. (Ulmus glabra), é unha das especies do xénero Ulmus  da familia das ulmáceas, típico das montañas de toda Europa. En Galicia hoxe é escaso, aparecendo algúns exemplares nas montañas orientais ou nas Fragas do Eume.
 Descrición 
É unha árbore grande co toro recto e que pode acadar os 40 metros de altura; a casca é máis fibrosa ca o do olmo mediterráneo (‘’Ulmus minor’’), tamén presente en Galicia. As follas son estipuladas simples, alternas e caedizas, serradas, moi asimétricas na base e longamente acuminadas que presenta frecuentemente un saínte a cada lado. As flores, inconspicuas, hermafroditas e apétalas, aparecen en grupiños de 10-20 antes que as follas, ou sexa a principios da primavera. Os froitos (sámaras) - que son un elemento importante para a determinación específica - teñen forma suborbicular cun tamaño duns 2,5 por 2 cm, ás de bordos lisos e semente en posición central.

 Citoloxía 
 2n=28

 Distribución 
Este olmo atópase dende a Península Ibérica até o Cáucaso, os Apeninos, o sur da Bretaña e Noruega. Na Península Ibérica medra entre os 1000 e os 1500 metros de altitude distribuíndose polo norte, especialmente nos Pireneos cataláns. Tamén aparece en Aragón, País Vasco, Cantabria, Asturias e Galicia. En Galicia non é moi común hoxe en día, aínda que se cre que o foi na antigüidade, antes da chegada da grafiose e das tallas indiscriminadas da Coroa Española na Idade Moderna no Reino de Galicia.

 Subespecies e variedades 
Algúns botánicos, en particular LindquistLindquist, B. (1931). Two varieties of North West European Ulmus glabra. Bot. Exch. Club Rep.
 (1931) propuxeron dividir a especie en dúas subespecies:
 Ulmus glabra subsp. glabra. Na parte sur da área de distribución da especie. Follas anchas; árbores a miúdo cun toro curto e bifurcado e unha coroa baixa e ancha.
 Ulmus glabra subsp. montana (Stokes) Lindqvist. Na parte norte da área de distribución (Gran Bretaña setentrional, Escandinavia). Follas máis estreitas; árbores normalmente cun toro longo único e unha coroa alta e estreita.
Porén, hai moita superposición entre as poboacións nestes trazos e a distinción pode deberse á influencia medioambiental, mais que a unha variación xenética; as subespecies non son aceptadas por, entre outros, Flora Europaea e Flora Ibérica.Flora Europaea: Ulmus glabra
Preto de 40 cultivares téñense logrado aínda que moitas, ao menos 30, probabelmente se teñan perdido para o cultivo como consecuencia da grafiose e outros factores. Entre eles cómpre citar dous con pólas penduradas:"Olmo de montaña" en infojardín
 Ulmus glabra 'Camperdownii', coa copa en forma de antuca;
 Ulmus glabra 'Pendula', coa copa moi aberta e maior crecemento.

 Sinónimos 
 Ulmus campestris L.	
 Ulmus campestris var. latifolia Aiton	
 Ulmus glabra var. horizontalis (G.Kirchn.) Dippel	
 Ulmus horizontalis Loudon nom. inval.	
 Ulmus latifolia Moench	
 Ulmus montana With. nom. illeg.	
 Ulmus montana var. pendula Loudon	
 Ulmus montana var. pendula-variegata Hartwig & Rümpler	
 Ulmus podolica Klokov	
 Ulmus scabra Mill.	
 Ulmus scabra f.horizontalis (G.Kirchn.) 
 Ulmus scabra f. pendula (Loudon) Dippel	
 Ulmus sukaczevii Andrews

miniatura|250px|dereita|«Olmo de Camperdown», coas pólas penduradas.

 Notas 

 Véxase tamén 

 Outros artigos 
 Olmos (xénero ‘’Ulmus’’)
 Olmo mediterráneo
 Bibliografía 


 Ligazóns externas 
 Abondosa iconografía en Google

Categoría:Árbores de ribeira
Categoría:Árbores de Galicia
Categoría:Ulmus
Categoría:Flora da Europa Atlántica